Diari Oficial de la Generalitat Valenciana


Sumari del DOGV 3156, del 07-01-1998 (1997/12044)

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació del Pla General de Crevillente sobre polígon industrial del sector del Boch, que declara homologat el mencionat sector a la Llei Reguladora de l'Activitat Urbana (LRAU).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12984


Data del document
:   11-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació del Pla General de Crevillente sobre polígon industrial del sector del Boch, que declara homologat el mencionat sector a la Llei Reguladora de l'Activitat Urbana (LRAU). [97/12532]
  
Vist l'expedient relatiu a l'homologació del polígon industrial del sector del Boch del Pla General de Crevillente (Alacant), del qual resulten els següents:
  
Antecedents de fet
  
Primer
  
L'Ajuntament de Crevillente, en sessió plenària del dia 13 de març de 1997, en va acordar l'aprovació provisional, després de complir els tràmits d'exposició pública, mitjançant anuncis en el Diari Oficial de la Generalitat Valenciana, de 14 d'agost de 1996, i en un dels diaris de màxma difusió provincial el 16 de juliol de 1996, sense haver-s'hi presentat al·legacions.
  
Segon
  
La documentació està integrada per memòria informativa i justificativa, plànols de situació, d'informació, de delimitació i infraestructures i pla d'ordenació detallada.
  
Tercer
  
Consten en l'expedient els informes sectorials següents:
  
- Declaració d'Impacte Ambiental favorable, de 20 de febrer de 1997.
  
- Informe de la Demarcació de Carreteres de l'Estat, favorable, de 21 de gener de 1997.
  
- Informe de la Comunidad de Riegos de Levante, favorable, de 28 de març de 1996.
  
- Informe de l'Ajuntament d'Elx favorable, de 14 d'octubre de 1996.
  
Quart
  
L'expedient va ser presentat a concert previ, i és objecte de resolució del director general d'Urbanisme i Ordenació Territorial de 9 de maig de 1996, en la qual s'assenyalaven una sèrie d'observacions que van ser reparades per l'Ajuntament mitjançant documentació aportada el 5 de juny de 1997.
  
Cinqué
  
La Comissió Territorial d'Urbanisme d'Alacant, reunida en sessió de 28 de juliol de 1997, va acordar informar favorablement l'homologació del sector Boch del Pla General d'Ordenació Urbana de Crevillente, encara i se supedita la seua remissió al conseller d'Obres Públiques, Urbanisme i Transports, que el ple de l'Ajuntament revalide l'acord d'exposició al públic i ratifique la documentació aportada amb posterioritat a la Comissió Informativa d'Urbanisme i s'aporten els certificats municipals assenyalats en la consideració tecnicojurídica tercera. I, per resolució del president d'aquesta Comissió de 5 de novembre de 1997, a la vista de la documentació aportada, va considerar complides les objeccions establides en l'anterior acord.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les homologacions sectorials de modificació de Pla General d'aquesta índole, que estan constituïdes pels articles 38 i concordants, per remissió de l'article 55 i la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i en el punt III de la Instrucció de Planejament 1/96, sobre Homologació de Plans Urbanístics, aprovada per Ordre de 29 de març de 1996, del conseller d'Obres Públiques, Urbanisme i Transports. Així mateix, s'han demanat els diferents informes preceptius.
  
Segon
  
Quant al fons de l'assumpte, l'expedient d'homologació es tramita junt amb una modificació del Pla General de Crevillente, per la qual cosa es delimita un nou sector de sòl urbanitzable d'ús industrial, que inclourà una superfície total de 90.220 m2, junt amb el ja existent de la FAIMA, ja que incorpora sòl no urbanitzable agrícola comú, per al seu posterior desenvolupament per mitjà del Pla Parcial.
  
Es justifica en el fet que el que es pretén no és una implantació industrial ex novo, sinó regularitzar unes instal·lacions ja existents, que es qualifica un sòl que vindria a complementar el polígon industrial confrontant de FAIMA, hui pràcticament acabades. Quant a la gestió, s'estableix una sola àrea de repartiment i una sola unitat d'execució coincident amb el sector, el qual s'ha delimitat d'acord amb els criteris establits en l'article 20 de la LRAU.
  
L'accés es produiria des d'una via de servei adossat a la CN-340, per a la qual cosa es disposa d'informe de la Demarcació de Carreteres de l'Estat, de 21 de gener de 1997, que accedeix a establir un accés provisional ajustat a les seues previsions.
  
A la vista de la nova ordenació prevista se satisfan els principis rectors de l'activitat urbanística, i els estàndards legals de qualitat de l'ordenació, com exigeix l'article 55.6 de la LRAU.
  
Tercer
  
El conseller d'Obres Públiques, Urbanisme i Transports és competent per a la resolució definitiva d'aquest expedient, de conformitat amb la citada Llei 6/1994, Reguladora de l'Activitat Urbanística, en relació amb en el Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant aplicació, d'acord amb l'informe de la Comissió Territorial d'Urbanisme d'Alacant, resolc informar favorablement i, en conseqüència, aprovar definitivament la modificació del Pla General de Crevillente sobre el polígon industrial sector del Boch, que es declara homologat el mencionat sector a la Llei Reguladora de l'Activitat Urbanística de la Generalitat Valenciana. Sense perjudici que, abans d'aprovar el programa corresponent, el viari s'ajuste a allò que el Ministeri de Foment ha informat a l'efecte.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercitar qualsevol altre recurs que s'estime oportú.
  
València, 11 de novembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.